Повереништво за избеглице и миграције града Врања – Комисија за доделу помоћи за огрев и новчане помоћи за социјално најугроженије породице избеглица и привремено расељених лица објављује

ЈАВНИ ПОЗИВ

за подношење захтева за евидентирање најугроженијих домаћинства

ради остваривања права  за доделу  новчане помоћи за социјално најугроженије породице  избеглица и привремено расељених лица


1. Најугроженија домаћинства ће се евидентирати у складу са следећим критеријумима, под условом да немају приходе веће од износа материјалног обезбеђења породице (МОП) за  последња три месеца.


- вишечлана домаћинства са троје и више деце до 15 година,


- домаћинства самохраних родитеља са децом до 15 година,


- домаћинства инвалидских пензионера,


- домаћинства старих лица – жене преко 60, мушкарци преко 65 година живота,


- домаћинства са чланом телесно инвалидним, ометеним у развоју и болесним чланом породице


- за избеглице у статусу – једночлана домаћинства лица старијих од 60 година.


2. Породице треба да поднесу захтеве на пријавном обрасцу и прилажу следећу документацију:


- за пунолетне чланове: потврда Националне службе за запошљавање (НСЗ) или потврда од Центра за социјални рад или чек од пензије или изјава о незапослености за лица која нису пријављена у НСЗ или потврда о висини плате,


- фотокопије нових избегличких легитимација / легитимација интерно расељених лица;


- изјава самохраног родитеља да брине о детету (деци) без помоћи другог родитеља или потврда Центра за социјални рад;


- решење о телесном инвалидитету, решење о категоризацији, потврда Центра за социјални рад за кориснике туђе неге и помоћи, а за лица са здравственим проблемима лекарски налази из 2013.године,


- изјава о једночланом домаћинству.


3. Пријавни обрасци могу се добити у Повереништву за избеглице и миграције.  Захтеви се подносе преко Писарнице Градске управе Врање.


4. Период за подношење захтева је од 09.09.2013.године закључно са 24.09.2013.године. 








Комисија за доделу помоћи

                                                                                          председник Комисје,

                                                                                      ______________________

                                                                                            (Зоран Спасић)

